ຊາວສິງກະໂປ ສັ່ງລາ 'ບິດາຜູ້ກໍ່ຕັ້ງປະເທດ' ເປັນຄັ້ງສຸດທ້າຍ
ຫຼາຍໝື່ນຄົນໂບກທຸງຊາດ ຕາກຝົນ ທີ່ຕົກລົງມາຢ່າງໜັກ ແລະລຽນແຖວ ຕາມຖະໜົນສາຍຕ່າງໆ ເພື່ອຈະໄດ້ເຫັນ ທ່ານ Lee Kuan Yew ເປັນຄັ້ງສຸດທ້າຍ.
ນາຍົກລັດຖະມົນຕີສິງກະໂປ ທ່ານ Lee Hsien Loong ກ່າວໃນ ຄຳສະດຸດີ ມື້ລາງບິດາຂອງທ່ານ ວ່າ ຢູ່ໃນຄຳສະດຸດີທີ່ສະເທືອນຈິດໃຈນັ້ນ ນາຍົກລັດຖະມົນຕີ Lee ກ່າວຢູ່ພິທີຊາປະນະກິດສົບ ທີ່ມະຫາວິທະຍາໄລແຫ່ງຊາດ ສິງກະໂປ ວ່າ ເຂົ້າຮ່ວມໃນພິທີຊາປະນາກິດສົບ ມີບັນດາບຸກຄົນສຳຄັນໆ ຈາກທົ່ວໂລກ ລວມທັງອະດີດ ປະທານາທິບໍດີ ສະຫະລັດ ທ່ານ Bill Clinton ນາຍົກລັດຖະມົນຕີຍີ່ປຸ່ ທ່ານ Shinzo Abe ປະທານາທິບໍດີເກົາຫຼີໃຕ້ ທ່ານນາງ Park Geun-Hye ແລະ ນາຍົກລັດຖະມົນຕີອອສເຕຣເລຍ ທ່ານ Tony Abbott ໂລງສົບຂອງທ່ານ Lee ທີ່ປົກຄຸມດ້ວຍທຸງຊາດສິງກະໂປ ໄດ້ຖືກດອຍໄວ້ ຢູ່ໃນສູນວັດ ທະນະທຳຂອງມະຫາວິທະຍາໄລ ຫຼັງຈາກທີ່ສົບຂອງທ່ານ ໄດ້ຖືກເຄື່ອນຍ້າຍ ມາຈາກຕຶກ ລັດຖະສະພາ ພາຍໃຕ້ສາຍຝົນ ທີ່ຫຼັ່ງລົງມາ ຜ່ານຖະໜົນສາຍຕ່າງໆ ທີ່ມີບັນດາຜູ້ໄວ້ອາ ໄລຫຼາຍໝື່ນ ຄົນ ຢືນລຽນຕິດກັນເປັນແຖວ ອະດີດນາຍົກລັດຖະມົນຕີ ຜູ້ນຳພາປະເທດເກາະສິງກະໂປ ຈາກປີ 1959 ຫາ 1990 ໄດ້ ເຖິງແກ່ອະສັນຍະກຳໄປ ເມື່ອວັນຈັນຜ່ານມາ ລວມອາຍຸໄດ້ 91 ປີ ທ່ານໄດ້ເປັນນາຍົກລັດຖະມົນຕີຄົນທຳອິດຂອງສິງກະໂປ ໃນເວລາປະເທດໄດ້ຮັບ ເອກກະລາດ ປົກຄອງດ້ວຍຕົນເອງ ຈາກການເປັນອານານິຄົມຂອງອັງກິດ ທ່ານ Lee ຍັງສືບຕໍ່ເປັນພະລັງຂັບດັນປະເທດ ຫຼັງຈາກທີ່ທ່ານໄດ້ກະສຽນໄປແລ້ວ 3 ທົດສະວັດຕໍ່ມາ ທ່ານ ໄດ້ຖືກຍ້ອງຍໍສັນລະເສີນ ວ່າເປັນຜູ້ວາງພື້ນຖານ ສຳຫຼັບການເຕີບໂຕຢ່າງໃຫຍ່ ແລະ ຄວາມຈະເລີນຮຸ່ງເຮືອງຂອງສິງກະໂປ ແຕ່ກໍໄດ້ຖືກຕຳນິຕິຕຽນ ໂດຍຫຼາຍໆຄົນ ທີ່ຄັດຄ້ານ ຕໍ່ການປົກຄອງແບບຜະເດັດການ ຂອງທ່ານ